CELEX: 62014TN0003
Language: mt
Date: 2014-01-02 00:00:00
Title: Kawża T-3/14: Rikors ippreżentat fit- 2 ta’ Jannar 2014 — Anudal Industrial vs Il-Kummissjoni

22.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 52/50
            
         Rikors ippreżentat fit-2 ta’ Jannar 2014 — Anudal Industrial vs Il-Kummissjoni
   (Kawża T-3/14)
   2014/C 52/96
   Lingwa tal-kawża: l-Ispanjol
   
      Partijiet
   
   
      Rikorrenti: Anudal Industrial, SL (Badalona, Spanja) (rappreżentanti: J. García Muñoz, J. Jiménez-Blanco u J. Corral García, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-Artikoli 1 u 6 tad-Deċiżjoni
            
         
               —
            
            
               sussidjarjament, tannulla l-Artikolu 4 tad-Deċiżoni, sa fejn jordna l-irkupru tal-għajnuna, u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Id-deċiżjoni kkontestata f’din il-proċedura hija l-istess bħal dik tal-Kawża T-515/13, Il-Kummissjoni vs Spanja.
   Insostenn tar-rikors tagħha, ir-rikorrenti tinvoka ħames motivi.
   
               (1)
            
            
               Id-deċiżjoni tikser il-forom proċedurali sostanzjali u l-Artikoli 20, 21 u 41(1) tal-Karta tad-Drittijiet Fundamentali tal-Unjoni Ewropea, peress li ttieħdet bħala konsegwenza ta’ proċedura ta’ investigazzjoni vvizzjata b’irregolaritajiet sostanzjali.
            
         
               (2)
            
            
               Żball ta’ liġi minħabba ksur tal-Artikoli 107 u 108 TFUE, sa fejn ġie kkunsidrat li l-miżuri li huma s-suġġett ta’ din il-proċedura jikkostitwixxu għajnuna mill-Istat mingħajr ma ġiet ipprovata n-natura selettiva tagħhom.
            
         
               (3)
            
            
               Żball ta’ liġi minħabba ksur tal-Artikoli 107 u 108 TFUE, sa fejn ġie kkunsidrat li l-miżuri li huma s-suġġett ta’ din il-proċedura jikkostitwixxu għajnuna mill-Istat filwaqt li ma ġiex stabbilit li l-miżuri inkwistjoni kellhom effett fuq il-kummerċ Komunitarju.
            
         
               (4)
            
            
               Żball ta’ liġi minħabba ksur tal-Artikolu 107(1) TFUE u minħabba nuqqas ta’ motivazzjoni, sa fejn ġie kkunsidrat li teżisti għajnuna mill-Istat peress illi l-Gruppi li għandhom Interess Ekonomiku u l-investituri tagħhom huma kkwalifikati bħala benefiċjarji, mingħajr ma din l-għajnuna ma tagħtihom vantaġġi kompetittivi u lanqas ma taffettwa l-kummerċ Komunitarju fis-setturi rispettivi tagħhom.
            
         
               (5)
            
            
               Żball ta’ liġi sa fejn huwa ordnat l-irkupru tal-eventwali għajnuna bi ksur tal-prinċipji ta’ ċertezza legali, aspettattivi leġittimi u ugwaljanza fit-trattament, kif ukoll tal-Artikolu 14 tar-Regolament (KE) Nru 659/1999.